CELEX: 32020D1548
Language: da
Date: 2020-10-13 00:00:00
Title: Den Udenrigs- og Sikkerhedspolitiske Komités afgørelse (FUSP) 2020/1548 af 13. oktober 2020 om udnævnelse af missionschefen for EU-grænsebistandsmissionen ved grænseovergangen i Rafah (EU BAM Rafah) (EU BAM Rafah/2/2020)

26.10.2020   
               
               
                  DA
               
               
                  Den Europæiske Unions Tidende
               
               
                  L 354/5
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2020/1548
         af 13. oktober 2020
         om udnævnelse af missionschefen for EU-grænsebistandsmissionen ved grænseovergangen i Rafah (EU BAM Rafah) (EU BAM Rafah/2/2020)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38, stk. 3,
         under henvisning til Rådets fælles aktion 2005/889/FUSP af 25. november 2005 om oprettelse af en EU-grænsebistandsmission ved grænseovergangen i Rafah (EU BAM Rafah) (1), særlig artikel 10, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     I henhold til artikel 10, stk. 1, i fælles aktion 2005/889/FUSP er Den Udenrigs- og Sikkerhedspolitiske Komité (PSC) i overensstemmelse med traktatens artikel 38 bemyndiget til at træffe de relevante afgørelser med henblik på at udøve den politiske kontrol med og den strategiske styring af Den Europæiske Unions grænsebistandsmission ved grænseovergangen i Rafah (EU BAM Rafah), herunder afgørelsen om at udnævne en missionschef.
                  
               
                     (2)
                  
                  
                     Den 8. december 2017 vedtog PSC Den Udenrigs- og Sikkerhedspolitiske Komités afgørelse (FUSP) 2017/2430 (2) om udnævnelse af Günther FREISLEBEN til missionschef for EU BAM Rafah fra den 4. december 2017 til den 30. juni 2018.
                  
               
                     (3)
                  
                  
                     Mandatet for Günther FREISLEBEN som missionschef for EU BAM Rafah er regelmæssigt blevet forlænget, senest indtil den 30. oktober 2020 ved Den Udenrigs- og Sikkerhedspolitiske Komités afgørelse EU BAM Rafah/1/2020 (3).
                  
               
                     (4)
                  
                  
                     Den 30. juni 2020 vedtog Rådet afgørelse (FUSP) 2020/955 (4) om ændring af fælles aktion 2005/889/FUSP og om forlængelse af varigheden af EU BAM Rafah indtil den 30. juni 2021.
                  
               
                     (5)
                  
                  
                     Den 8. oktober 2020 foreslog Unionens højtstående repræsentant for udenrigsanliggender og sikkerhedspolitik at udnævne Mihai-Florin BULGARIU til missionschef for EU BAM Rafah —
                  
               VEDTAGET DENNE AFGØRELSE:
         
            Artikel 1
            Mihai-Florin BULGARIU udnævnes herved til missionschef for Den Europæiske Unions grænsebistandsmission ved grænseovergangen i Rafah (EU BAM Rafah) fra den 1. november 2020 til den 30. juni 2021.
         
         
            Artikel 2
            Denne afgørelse træder i kraft på dagen for vedtagelsen.
            Den finder anvendelse fra den 1. november 2020.
         
         
            Udfærdiget i Bruxelles, den 13. oktober 2020.
            
               
                  På Den Udenrigs- og Sikkerhedspolitiske Komités vegne
               
               S. FROM-EMMESBERGER
               
                  Formand
               
            
         
         
            (1)  EUT L 327 af 14.12.2005, s. 28.
         
            (2)  Den Udenrigs- og Sikkerhedspolitiske Komités afgørelse (FUSP) 2017/2430 af 8. december 2017 om udnævnelse af missionschefen for EU-grænsebistandsmissionen ved grænseovergangen i Rafah (EU BAM Rafah) (EU BAM Rafah/2/2017) (EUT L 344 af 23.12.2017, s. 9).
         
            (3)  Den Udenrigs- og Sikkerhedspolitiske Komités afgørelse (FUSP) 2020/1011 af 2. juli 2020 om forlængelse af mandatet for missionschefen for EU-grænsebistandsmissionen ved grænseovergangen i Rafah (EU BAM Rafah) (EU BAM Rafah/1/2020) (EUT L 224 af 13.7.2020, s. 9).
         
            (4)  Rådets afgørelse (FUSP) 2020/955 af 30. juni 2020 om ændring af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah) (EUT L 212 af 3.7.2020, s. 18).